Në Gjakovë dje (në orën 21:40 minuta) është arrestuar një egjiptian, i cili, sipas raportit të Policisë së Kosovës, pas një zënke kishte shtënë në një egjiptian tjetër.
Bëhet e ditur se policia kishte dalë në vendin e ngjarjes, ku ka identifikuar dhe më pas e ka konfiskuar një gëzhojë të kalibrit 7.65 mm. Po ashtu raportohet se policia nga i dyshuari ka konfiskuar një armë me karikator, transmeton Koha.net.
Ndërsa, gjatë kontrollit në shtëpi, të dyshuarit i është gjetur një qese plastike me substancë të dyshuar narkotive të llojit marihuanë, me peshë 38.1 gram, një kuti me mbetje të substancës dhe një folie alumini e paketuar për shitje.
Nuk raportohet për lëndime. Me vendim të prokurorit i dyshuari pas intervistimit është dërguar në mbajtje. /koha/